Dramatisk biljakt i Oslo sentrum
En rekke politibiler jaktet torsdag på en mistenkt person i en stjålet bil som råkjørte gjennom sentrum. Den elleville ferden gikk i høy fart forbi Stortinget og Byporten. Den mistenkte krasjet i flere biler underveis, inkludert flere politibiler, melder Politiet på Twitter. De forteller også at råkjøreren omsider unnslapp. Klokken 15.30 melder politiet at den stjålne bilen er funnet igjen i Nonnegata. Den mistenkte føreren er forsvunnet.
Politiet forsøkte forgjeves å stanse en råkjører i Oslo sentrum. Etter å ha krasjet i flere politibiler, kom sjåføren seg unna.